[{"text_idx": "#000000", "text": "Rohepo\u0308o\u0308ret tehes tuleb sa\u0308ilitada ettevo\u0303tete konkurentsivo\u0303ime\nTulevasi elektriinsenere ootab ees avar to\u0308o\u0308po\u0303ld\nPositron pakub osalejatele inspireerivat tegevust\nValides erialaks energeetika, ei pea sissetuleku pa\u0308rast po\u0303dema\nHuvi energeetika vastu sai alguse Ellamaa elektrijaamas\nInseneeria ei ole ainult meestele"}, {"text_idx": "#000001", "text": "Rohepo\u0308o\u0308ret tehes tuleb sa\u0308ilitada ettevo\u0303tete konkurentsivo\u0303ime"}, {"text_idx": "#000002", "text": "Tulevasi elektriinsenere ootab ees avar to\u0308o\u0308po\u0303ld"}, {"text_idx": "#000004", "text": "Valides erialaks energeetika, ei pea sissetuleku pa\u0308rast po\u0303dema"}, {"text_idx": "#000006", "text": "Inseneeria ei ole ainult meestele"}, {"text_idx": "#000009", "text": "To\u0308o\u0308stus 4.0 po\u0303himo\u0303tete rakendamise vajadus jo\u0303uab peagi ka\u0308tte ko\u0303igile tootmisfirmadele, kes arenguga kaasa soovivad kulgeda, vastasel juhul aga ja\u0308a\u0308vad nad varem vo\u0303i hiljem konkurentsile jalgu ning lo\u0303puks to\u0303rjutakse u\u0308ldse turult va\u0308lja."}, {"text_idx": "#000011", "text": "Konverentsi esinejate seas on inseneriteaduskonna arendusjuht, mehaanika ja to\u0308o\u0308stustehnika instituudi professor Tauno Otto, kes veab muuhulgas nutika tootmise tuumiktaristu (SmartIC) uurimisprojekti ning on na\u0308iteks uuringu \u201eInnovatsiooni raamistik va\u0308ljakutsetele orienteeritud intelligentsele tootmisele\u201d kaasautor."}, {"text_idx": "#000012", "text": "Tauno Otto hinnangul vajavad tootmisettevo\u0303tted igasugust infot, mis aitaks neil tootmist ja\u0308rjest nutikamale ja\u0308rjele to\u0303sta. Seda saavutada aitavate arendusprojektide la\u0308biviimiseks napib meie valdavalt va\u0308ikeste ja keskmise suurusega ettevo\u0303tete kilda liigituvates to\u0308o\u0308stusfirmades sageli sisemist tarkust ja pealehakkamist. Sestap on just neile suunatud ka Industry 4.0 konverentsi temaatika."}, {"text_idx": "#000013", "text": "Tauno Otto to\u0303deb, et ega infot To\u0308o\u0308stus 4.0 olemusest, na\u0308iteks sellest, kuidas tehisintellekt vo\u0303i koosterobotid tootmisprotsessi muuta vo\u0303iksid, meil liialt palju saadaval ei ole. Erinevalt na\u0308iteks Soomest, kus ainuu\u0308ksi to\u0308o\u0308stusroboteid on elaniku kohta ku\u0308mme korda rohkem kui Eestis. Aga just sellest to\u0308o\u0308stuse efektiivsus ja tootlikkus tulenebki.\u201eKo\u0303igepealt ka\u0308tkeb To\u0308o\u0308stus 4.0 endas digitaliseerimist \u2013 koosto\u0308o\u0308robotid, tehisintellekt, liitreaalsus, nn asjade internet. Viimasel ajal on sellele lisandunud ka rohepo\u0308o\u0308rde aspekt \u2013 ettevo\u0303tetel tuleb olla efektiivne, kasutades materjale sa\u0308a\u0308stlikult ja ka korduvalt ning olla kokkuhoidev kogu oma majandamises,\u201d selgitab Otto. \u201eTeinekord vo\u0303ibki efektiivsuse kasvatamise vo\u0303ti peituda just nendest asjaoludes. \u201eSee ta\u0308hendab omamoodi kaksikpo\u0308o\u0308ret, mille u\u0308ks pool on digi-, teine rohepo\u0308o\u0308re.\u201dKu\u0308simustele vastab Tauno Otto."}, {"text_idx": "#000015", "text": "Eesti oma turg on nii va\u0308ike, et valdavalt meie to\u0308o\u0308stusettevo\u0303tted on orienteeritud ekspordile, 70\u201380% to\u0308o\u0308stustoodangust la\u0308heb ekspordiks. Meie to\u0308o\u0308jo\u0303ukulud on veel suhteliselt odavad, meie energiahinnad on samuti suhteliselt madalad ja kui muus maailmas on see ko\u0303ik kallim, siis me suudamegi olla sellega vo\u0303rreldes efektiivsemad. Oluline on igale poole n-o\u0308 kohale jo\u0303uda. Ja siin annab digitaliseerimine suurt efekti, sest kui fu\u0308u\u0308siliselt on keeruline igas riigis oma esindust pidada, siis e-kanalite kaudu muutub see vo\u0303imalus ma\u0308rksa avaramaks."}, {"text_idx": "#000016", "text": "Millistes valdkondades on juba areng tuntav ja millised vajavad ehk suuremat ja\u0308releaitamist?"}, {"text_idx": "#000017", "text": "Kindlasti vajab ja\u0308releaitamist robootika valdkond, sest meil on to\u0308o\u0308stusroboteid kasutuses kordades va\u0308hem, kui Euroopa Liidu vanemates riikides. Sellest tuleneb ka tootlikkuse tase. Hea ja ko\u0303igile na\u0308htav na\u0308ide on supermarketid, kuhu tavakassade ko\u0303rvale on ilmunud ka automaatkassad. Paralleel to\u0308o\u0308stusega on ilmne \u2013 kui u\u0308he manuaalse to\u0308o\u0308pingi asemele o\u0303nnestub panna na\u0308iteks ku\u0308mme arvjuhtimisega to\u0308o\u0308pinki ja neid ko\u0303iki kokku teenindab ka robot, siis la\u0308bi selle, et inimesi on va\u0308hem ja masinad suudavad protsesse iseseisvalt hallata, tuleb ka ma\u0308rkimisva\u0308a\u0308rne to\u0308o\u0308viljakuse kasv. Kusjuures masinate to\u0308o\u0308 on ka u\u0308ldjuhul kvaliteetsem ja toimub 24/7."}, {"text_idx": "#000018", "text": "Vaade tuleviku tudengist, kui ta siseneb virtuaallaborisse oma avatariga. Sellise toimiva lahenduse va\u0308ljato\u0308o\u0308tamine on praegu Tallinna Tehnikau\u0308likoolis ka\u0308sil."}, {"text_idx": "#000019", "text": "Millised need pudelikaelad senini on olnud, kuhu digitaliseerimine kinni kipub ja\u0308a\u0308ma?"}, {"text_idx": "#000020", "text": "U\u0308ks on see, et ettevo\u0303tetes ei teata, millised vo\u0303imalused u\u0308ldse on olemas ning ko\u0303ike pu\u0308u\u0308takse iseenda tarkusest ja oma jo\u0303ududega teha. Ise pusimine on ju eestlasele va\u0308ga iseloomulik. Ka selles on meie konverentsi u\u0308ks mo\u0303te, et tuua va\u0308lja edulugusid firmadest, kes on digitaliseerimise vallas juba ha\u0308id tulemusi saavutanud. Kes reageerisid muutustele kiiresti, panustasid na\u0308iteks e-kaubanduse arendamisse, kes muutis oma mu\u0308u\u0308gistrateegiat, kes orienteerus uutele sihtriikidele, neil la\u0308heb praegu kindlasti paremini kui varem."}, {"text_idx": "#000021", "text": "Ja\u0308a\u0308b siis iga ettevo\u0303tte enda va\u0308lja rehkendada, milles tema jaoks To\u0308o\u0308stus 4.0 enneko\u0303ike vo\u0303iks va\u0308ljenduda?"}, {"text_idx": "#000022", "text": "Ko\u0303ik algab juhtkonnast, kes peab vastu vo\u0303tma konkreetsed otsused ja nende vajalikkuse to\u0308o\u0308tajatele arusaadavaks tegema. Ettevo\u0303ttes tuleb teadvustada, kuidas ko\u0303ik automatiseerimise vahendid, digitaliseerimine jm aitab parandada ettevo\u0303tte kohalolekut piiri taga, to\u0303sta tootlikkust ning parandada to\u0308o\u0308viljakust."}, {"text_idx": "#000023", "text": "Kas abiks vo\u0303iks olla ettevo\u0303ttesse innovatsioonispetsialisti palkamine, kasvo\u0303i ajutiselt?"}, {"text_idx": "#000024", "text": "Oleks kindlasti abi. Neid vo\u0303imalusi, kuidas seda teha, on pa\u0308ris rohkesti saadaval. Na\u0308iteks juba erialaliitude juures on ametis teadusno\u0303unikud, kes aitavad kogu liidu liikmetel tegeleda teadusmahukate projektidega. Teiseks on EAS-i toetusmeetmed, hiljuti oli ka\u0308imas Norra-Eesti digitaliseerimise programm. Enamasti on nende toetuste saamise u\u0308ks tingimus uute to\u0308o\u0308kohtade loomine, sh ka spetsialistide palkamine, kes aitavad digi- ja rohepo\u0308o\u0308ret ellu viia."}, {"text_idx": "#000025", "text": "Mida konverents veel ettevo\u0303tetele peale edulugude vahendamise praktilist pakub?"}, {"text_idx": "#000026", "text": "Konverentsil tutvustame arenduse ja innovatsiooni ning robootika suunalise digiinnovatsiooni keskust ja selle pakutavaid vo\u0303imalusi. See on Euroopa Liidu u\u0308ks toetusmeetmetest, milles lo\u0308o\u0308vad kaasa TalTech, Tartu U\u0308likool ja Eesti Maau\u0308likool. Nende keskuste eesma\u0308rk on ja\u0308rgmise seitsme aasta jooksul aidata edendada innovatsiooni ja robootika erendamist just va\u0308ikestes ja keskmise suurusega ettevo\u0303tetes."}, {"text_idx": "#000027", "text": "Meie digiinnovatsiooni keskuse iga-aastane eelarve saab olema kusagil kaks miljonit eurot. Konverentsil oma edulugusid esitanud ettevo\u0303tjad on saanud la\u0308bi selle uusi kasulikke kontakte ning sealt on su\u0308ndinud ka mitu startup-ettevo\u0303tte ideed. Lisaks on see va\u0308ga ta\u0308nuva\u0308a\u0308rne kogemuste vahetamise koht."}, {"text_idx": "#000028", "text": "Kuivo\u0303rd ettevo\u0303tetes teadvustatakse, et digitaliseerimine on pikk protsess, mille edukus so\u0303ltub ja\u0308rjekindlusest?"}, {"text_idx": "#000029", "text": "See teadmine, et digitaliseerida on vaja, na\u0308ib, et on olemas. Seda na\u0308itab kasvo\u0303i taotlemise aktiivsus, kui EAS-is mo\u0303ni seda valdkonda puudutav toetusmeede avaneb. Pigem on probleem selles, et ei hoomata protsessi kui tervikut, vaid ja\u0308a\u0308dakse kinni mingi u\u0308he asja ajamisse. To\u0308o\u0308stus 4.0 puhul koosneb see tervik kolmest peamisest komponendist. Esiteks a\u0308rimudeli va\u0308ljato\u0308o\u0308tamine nii, et see vo\u0303imaldaks rohkem mu\u0308u\u0308a erinevatele turgudele, teiseks tarkvara olemasolu, et info liiguks ja jo\u0303uaks sinuni o\u0303igeaegselt, ning kolmandaks tehnika \u2013 masinlugevad seadmed, andurid, to\u0308o\u0308stuslike asjade internet, mis vo\u0303imaldavad vajaliku andmevoo to\u0308o\u0308stusest ka\u0308tte saada. Neid kolme asjaolu tuleb ka\u0308sitleda vo\u0303rdselt ta\u0308htsatena, siis kulgeb To\u0308o\u0308stus 4.0 juurutamine probleemideta."}, {"text_idx": "#000031", "text": "Kuidas saab u\u0308likool haridus- ja teadusasutusena olla ettevo\u0303tetele abiks?"}, {"text_idx": "#000032", "text": "U\u0308hest ku\u0308ljest muidugi sellega, et u\u0308likool koolitab ju va\u0308lja neid insenere, kes tulevikus la\u0308hevad firmadesse, vaatavad seal asjad n-o\u0308 va\u0308rske pilguga u\u0308le ja oskavad siis juba hinnata ning ta\u0308helepanu juhtida sellele, kui na\u0308iteks protsessid on ja\u0308a\u0308nud kusagil vanamoodsatena seisma. Teisalt saavad u\u0308likool ja teadlased osaleda konkreetsetes arendusto\u0308o\u0308des. Nii on meil palju erinevaid laboreid, mis pakuvad oma teenuseid. Ma vo\u0303in kinnitada, et Tallinna Tehnikau\u0308likool on tehisintellekti, asjade interneti jmt arendamisel ning laborite vo\u0303imekuses heal ja\u0308rjel isegi kogu maailma teadusasutustega vo\u0303rreldes."}, {"text_idx": "#000033", "text": "Aktiivsem pool peaks selle koosto\u0308o\u0308 algatamisel olema ikkagi ettevo\u0303te?"}, {"text_idx": "#000034", "text": "Jah, ka toetusmeetmed on valdavalt suunatud ikkagi ettevo\u0303tetele. Ettevo\u0303te peaks olema see, kes tuleb ja ku\u0308sib. Suurte ettevo\u0303tete puhul ongi juba va\u0308lja kujunemas niimoodi, et u\u0308likool on loomuldasa nende partner. Va\u0308iksemad vo\u0303ib-olla nii lihtsalt meieni ei jo\u0303ua."}, {"text_idx": "#000035", "text": "Nende jaoks on konverents Industry 4.0 in Practice just hea koht, kus luua esimene kontakt mo\u0303ne teadusasutusega. U\u0308ldjuhul viib asja edasi huvitava probleemi, selle lahendamise vo\u0303imaluste ning probleemist huvituvate teadlaste kohtumine."}, {"text_idx": "#000036", "text": "Kas ettevo\u0303tjad teavad, milliseid vo\u0303imalusi teadus vo\u0303ib neile u\u0308ldse pakkuda?"}, {"text_idx": "#000037", "text": "Tudengid on vahepeal ra\u0308a\u0308kinud jah, et kutsutakse neid mo\u0303nda ettevo\u0303ttesse tootmisinsenerina to\u0308o\u0308le ja noor inimene la\u0308heb siis suurte ootustega, et kasutada ko\u0303iki va\u0308rskeid o\u0303pitud teadmisi ja olla uuendusmeelne, aga talle antakse Exceli-tabel ning o\u0308eldakse, et see ongi nu\u0308u\u0308d sinu po\u0303hiline to\u0308o\u0308vahend."}, {"text_idx": "#000038", "text": "Kui palju igapa\u0308evased majandusmured vo\u0303ivad pa\u0308rssida ettevo\u0303tte digitaliseerimise edumeelseid plaane?"}, {"text_idx": "#000039", "text": "Tooraine hind ja selle kallinemine va\u0308ga ei tohiks mo\u0303jutada, see on rohkem selline suurte turgude ku\u0308simus. Mo\u0303nevo\u0303rra probleemsem on logistika. Na\u0308iteks ettevo\u0303tted, kes on tugevalt so\u0303ltuvad Hiinast tulevast toorainest vo\u0303i pooltootest, on viimase aasta jooksul ilmselt tundnud tarneraskusi. Need on riskid, mis a\u0308ritegevusega ikka kaasnevad ning vo\u0303ib-olla just digitaliseerimine on see vo\u0303luvits, mis aitaks ka neid murekohti lahendada."}, {"text_idx": "#000040", "text": "Kuidas To\u0308o\u0308stus 4.0 kontseptsioon haakub praegu pa\u0308evakajalise vajadusega kriisides hakkama saada?"}, {"text_idx": "#000041", "text": "To\u0308o\u0308stus 4.0 ongi ettevo\u0303ttele kriisikindlust tagav abino\u0303u. Digitaliseerimisega kaasneb andmete paigutamine n-o\u0308 pilve, kust nad on otsustajatele ka\u0308ttesaadavad mistahes kohas. Na\u0308iteks me juba na\u0308eme, kuidas 5G-mobiilside tulek vo\u0303imaldab rakendada virtuaalset juhtimist. Oleme teinud katseid, kus na\u0308iteks USA-st ja Itaaliast juhitakse la\u0308bi virtuaalreaalsuse to\u0308o\u0308stusrobotit, mis asub Eestis Tallinna Tehnikau\u0308likoolis. See ta\u0308hendab, et tulevikus ei pea me enam minema kodukontorist va\u0308lja, et hoida tervet tehast to\u0308o\u0308s. Nii vo\u0303ime laiendada kodukontori mo\u0303iste kodutehaseks."}, {"text_idx": "#000042", "text": "To\u0308o\u0308stus 4.0 ehk neljas to\u0308o\u0308stusrevolutsioon ehk asjade internet"}, {"text_idx": "#000043", "text": "To\u0308o\u0308stus 4.0 on uudsete tehnoloogiate rakendamine kogu tarneahela ulatuses to\u0308o\u0308stusettevo\u0303tte ressursside to\u0303husamaks kasutamiseks toetades uute, tarkade toodete ning seela\u0308bi ka uuenduslike a\u0308rimudelite teket to\u0308o\u0308stuses.See on ka to\u0308o\u0308stuse ja tootmise tulevikuvisioon, kus infotehnoloogilised lahendused to\u0303stavad konkurentsivo\u0303imet ja efektiivsust selle la\u0308bi, et u\u0308hendavad va\u0308a\u0308rtusahelas ko\u0303ik ressursid (andmed, inimesed, masinad).Ko\u0303ige olulisem osa To\u0308o\u0308stus 4.0 kontseptsioonist on to\u0308o\u0308stuse digitaliseerimine.See ta\u0308hendab erinevate tehnoloogiate enda kasuks to\u0308o\u0308le panemist ning seela\u0308bi masinate integreerimist terviklikuks su\u0308steemiks, mille kaudu on vo\u0303imalik saavutada suuremat efektiivsust ning tootlikkuse to\u0303usu.Eesti konkurentsivo\u0303ime sa\u0308ilitamiseks, aga veelgi enam parandamiseks, on vaja ja\u0308rgnevatel aastatel teha olulisi investeeringuid nii to\u0308o\u0308stuse tehnilise poole kui IT-lahenduste kaasajastamisse."}, {"text_idx": "#000044", "text": "To\u0308o\u0308stus 1.0 \u2013 mehhaniseerimineTo\u0308o\u0308stus 2.0 \u2013 masstootmineTo\u0308o\u0308stus 3.0 \u2013 automatiseerimineTo\u0308o\u0308stus 4.0 \u2013 ku\u0308ber-fu\u0308u\u0308silised su\u0308steemidAllikad: ITL, Leanway"}, {"text_idx": "#000045", "text": "To\u0308o\u0308stus va\u0308a\u0308rib sa\u0308ilitamist, sest muidu ja\u0308a\u0308me kriiside ra\u0308sida"}, {"text_idx": "#000048", "text": "Ku\u0308berru\u0308nnakut saab toime panna ka kaugloetavate veemo\u0303o\u0303tjatega"}, {"text_idx": "#000049", "text": "Valguse tulevik kontoris: nutikas lahendus sa\u0308a\u0308stab silmi ja energiat"}, {"text_idx": "#000051", "text": "Perefirma suurendab Vossi torupainutuspingi abiga tootmisvo\u0303imekust"}, {"text_idx": "#000052", "text": "Benningi laadijate tootmisja\u0308rgne testimine kuluto\u0303husa iguse robotka\u0308e abil"}, {"text_idx": "#000053", "text": "Poorbetoon 100: materjal, mis on tulnud, et ja\u0308a\u0308da"}, {"text_idx": "#000055", "text": "To\u0308o\u0308stusESTi veebi kasutamist ja\u0308tkates no\u0303ustute ku\u0308psiste kasutamisega. Loe la\u0308hemalt siit."}, {"text_idx": "#000056", "text": "ja ole esimesena kursis to\u0308o\u0308stuses toimuvaga!"}]